Heino Sikk

Heino Sikk (11. november 1933 Vana-Saaluse, Võrumaa – 28. september 1994) oli eesti kultuuritegelane.

Ta õppis 1941–1949 Vana-Saaluse 7-klassilises koolis, hiljem Võru Tööstustehnikumis. 1983. aastal lõpetas ta Võru Kaugõppekeskkooli.

Aastatel 1960–1985 töötas ta Võru Spordikomitee esimehe ja spordimetoodikuna, 1985. aastast oli Võru trükikojas Täht lametrükkija.Bernard Kangro kirjanduspreemia laureaadid

1989. aastal algatas ta Eesti Raamatuühingu toetusel Lõuna-Eesti kultuurilehe Viruskundra ja oli selle toimetaja kuni surmani 1994. aastal.

Tegutses koduloolasena ja kirjutas kultuuriloolisi artikleid ajalehtedele. Ta juhtis ka Võrumaa Raamatuühingut ja Võru Raamatuklubi. 1993. aastast oli ta Võru linnavolikogu liige.

Heino Sikk hukkus 1994. aasta Estonia laevaõnnetuses.Võro kirändüse kodoleht. Heino Sikk

Tunnustus
1989 Eesti NSV teeneline kultuuritegelane
1995 Võru linna teenetemärk (postuumselt)
1995 Bernard Kangro kirjanduspreemia (postuumselt)

Viited

Kategooria:Eesti koduloolased
Kategooria:Eesti NSV teenelised kultuuritegelased
Kategooria:Estonia katastroofis hukkunud
Kategooria:Sündinud 1933
Kategooria:Surnud 1994